Ego Hugo dux Burgundię, Iherosolimam proficiscens, scio et cognosco quod ego domino Petro, Cabillonensi episcopo, ducentas libras debeo, Hugo vero de Paluello de XXX libris ex debito illo mihi pacem ab episcopo habere fecit, sexaginta vero libras Renaudus de Edua a proximis nundinis Barri usque ad annum pro me se redditurum episcopo garantivit. Quod si non fecerit Aymo de Divione garantavit quod Cabilone obsidium teneat quousque episcopus vel cui episcopus jusserit, predictas sexaginta libras habeat, de aliis vero centum libris a domino episcopo fiducias impetravi, usque ad redditum meum vel quousque certitudo de me habeatur. Si autem non rediero, volo et precipio ut qui terram meam habuerit predictas centum libras episcopo Cabilonensi, vel cui episcopus jusserit in pace persolvant. Testes sunt Girardus de Reone, Ansericus de Monteregio, Aymo de Divione, Willermus de Rivello, Willermus Viernis, Bartholomeus camerarius; Raymundus, Cabilonensis cantor; Hugo Gaudis, Hugo de Cristolo, Cabilonensis canonici.